  Анжелика Тихонова корреспондент 4-тӥ инвожолы Удмуртиын коронавирусэн черлан 43 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнзы Ижкарын 22 улӥсьёслэн, Можгаын 10 улӥсьёслэн, Дэри ёросын вить улӥсьёслэн, Алнаш ёросын кык улӥсьёслэн, Красногорск, Пичи Пурга, Можга, Ува ёросъёсын быдэн одӥг улӥсьёслэн зэмаз Черламъёс пӧлын 14 аресозь сизьым нылпиос, 65 ареслэсь мӧйы вить кунмуртъёс Александр Бречалов, Удмуртилэн тӧроез Эмчиос эшшо тямыс муртэз йӧнатӥзы 2020-тӥ арын тулыспалысен улосвылысьтымы укмыс лабораториосын коронавируслы 74 сюрс 339 эскеронъёс ортчытӥзы ини, со пӧлысь 1 сюрс 611-зэ – берло уй-нунал ӵоже. Туннэ нуналлы элькунамы 865 муртлэн висёнэз лабораториосын зэматэмын. Со пӧлысь 19-эз улонысь кошкизы, 426-ез – бурмизы.  Тегъёс: Тазалык Удмуртия коронавирус АлександрБречалов  